આર્કટિક સર્કલની એ દિલધડક સફર જે બે યુવકોએ એમના કૂતરા સાથે ખેડી\nબે આર્કિટૅક અને તેમનો કૂતરો

એ યુવકો બોટમાં 5000 કિલોમિટરનો પ્રવાસ કરીને આર્કટિક સર્કલ પહોંચી ચૂક્યા છે અને તેમનો પ્રવાસ હજુ ચાલુ છે. આ પ્રવાસમાં શેફલટન નામનો એક કૂતરો પણ તેમને સાથ આપી રહ્યો છે. 

યુવકોએ જે બોટ ખરીદી હતી એ બોટનું નામ 20 વર્ષ સુધી ક્લેન્સમેન લાઇફબોટ નંબર વન હતું. 11 મિટર લાંબી નારંગી ફાઇબર ગ્લાસ બોટ 100 લોકોની વહનની ક્ષમતા ધરાવે છે. એ બોટનો ઉપયોગ આફતના સમયે કરવામાં આવતો હતો. 

લાઇફબોટની સારી સારસંભાળ રાખવામાં આવી હતી અને દર મહિને તેનું ટેસ્ટિંગ થતું હતું, પણ તેનો ઉપયોગ લાંબા સમયથી થયો ન હતો. બે વર્ષ પહેલાં બોટને નિવૃત્ત કરી દેવામાં આવી હતી અને તેનું સ્થાન વધારે આધુનિક બોટે લીધું હતું. 

ઇંગ્લૅન્ડના બે આર્કિટેક્ટ્સે હરાજીમાં તે બોટ 7,000 પાઉન્ડમાં ખરીદી લીધી હતી. આર્કિટેક્ચરનો અભ્યાસ કરી ચૂકેલા 29 વર્ષના ગુલી સિમોન્ડ્સ અને 28 વર્ષના ડેવિડ શ્નેબલ સામાન્ય નોકરી કરવા ઇચ્છતા ન હતા. 

બન્ને યુનિવર્સિટીમાં અભ્યાસના સમયથી જ એકમેકને જાણતા હતા, પણ અલગ-અલગ દેશોમાં કામ કરતા હતા. તેમણે નોર્વેમાં હાઈકિંગ ટ્રિપની એક યોજના ઘડી હતી. 

એક બોટમાં બેસીને સમુદ્ર માર્ગે નોર્વે જવાનો વિચાર ગુલીને આવ્યો હતો. ગુલીએ કહ્યું હતું કે "નોર્વેના કિનારા ઉત્તમ છે અને બોટમાં પ્રવાસ કરીને ત્યાં પહોંચવાનો અનુભવ સુંદર હતો."  

બીજો પડકાર ડેવિડને તૈયાર કરવાનો હતો. ગુલીએ કહ્યું હતું કે "ડેવિડ જમીન પર રહેવાવાળો માણસ છે અને તેને સમુદ્ર સાથે ખાસ કંઈ સંબંધ ન હતો."

બોટમાં પ્રવાસના વિચાર સાથે ડેવિડ પણ તરત સહમત થઈ ગયો હતો અને પછી બન્નેએ લાઈફબોટ નંબર વનને ખરીદી લીધી હતી. તેમણે તેમની નોકરીઓ છોડી દીધી પછી તેમણે તેમની જિંદગીની સૌથી મોટી ડિઝાઈન ચેલેન્જનો સામનો કરવાનો હતો.

એ પછી લાઈફબોટ નંબર વનની સફર એક લોડર પર શરૂ થઈ હતી. એ લાઈફબોટ ગ્રીનરોકથી રિવર ક્લાઈડની બાજુમાંથી થઈને પોર્ટ ઓફ ન્યૂહેવન મરીન યાર્ડમાં પહોંચી હતી. 

નવા માલિકોએ લાઈફબોટને નવેસરથી ડિઝાઈન કરવાનો નિર્ણય કર્યો હતો. તેમાં પ્લમ્બિંગ, ઈલેક્ટ્રિક અને એન્જિન નવેસરથી બનાવવા જેવી બાબતોનો સમાવેશ થતો હતો. તેનું એક કારણ પૈસાની બચત પણ હતું. નવા માલિકો જાણતા હતા કે એ કામથી તેમને જબરદસ્ત અનુભવ મળવાનો છે. 

લાઈફબોટમાં ડીઝલ એન્જિન હતું, પણ તેનું ઓવરહોલિંગ જરૂરી હતું. સ્પોન્સર્સ અને શેરોના વેચાણમાંથી એ માટેના પૈસાની વ્યવસ્થા થઈ ગઈ હતી. 

લાઈફબોટને જૂના લેઆઉટને હટાવી દેવામાં આવ્યો હતો. તેમાં બે...\n\ntl;dr:
બે આર્કિટેક્ટ યુવાનોએ ફેબ્રુઆરી-2018માં રિટાયર કરી દેવાયેલી એક સ્કોટિશ લાઇફબોટ ખરીદી હતી અને તેને પોતાના સંપૂર્ણ એક્સપિડિશિન હોમમાં પરિવર્તિત કરી નાખી હતી.